Hanni Wenzel je nastopila na zimskih olimpijskih igrah v letih 1976 v Innsbrucku in 1980 v Lake Placidu. Na igrah leta 1976 je osvojila bronasto medaljo v veleslalomu, leta 1980 pa naslova olimpijske prvakinje v veleslalomu in slalomu ter podprvakinje v smuku. Na svetovnih prvenstvih je poleg olimpijskih medalj, ki so štele tudi za svetovno prvenstvo, osvojila naslova prvakinje v kombinaciji leta 1980 in slalomu leta 1974, srebrni medalji v kombinaciji v letih 1974 in 1978 ter bronasto medaljo v kombinaciji leta 1976. V svetovnem pokalu je osvojila veliki kristalni globus za zmago v skupnem seštevku vseh disciplin v sezonah &lt;a href="Svetovni%20pokal%20v%20alpskem%20smu%C4%8Danju%201978"&gt;1977/78&lt;/a&gt; in &lt;a href="Svetovni%20pokal%20v%20alpskem%20smu%C4%8Danju%201980"&gt;1979/80&lt;/a&gt; ter še štirikrat drugo in dvakrat tretje mesto, pet malih kristalnih globusov, po dva v veleslalomu in kombinaciji ter eden v slalomu, ter še pet tretjih in štiri druga mesta. V trinajstih sezonah je dosegla 89 uvrstitev na stopničke in osvojila 33 zmag.